Tribečské múzeum v Topoľčanoch

V súlade s ustanovením § 6 odst. 1 zákona č. 552/2003 Z. z. o výkone práce vo verejnom záujme v znení neskorších predpisov

 **vypisuje výberové konanie na pracovné miesto**

 **TECHNIK VÝSTAV, SPRÁVY A ÚDRŽBY MÚZEA**

**Druh pracovného pomeru:**

* polovičný pracovný úväzok, práca na 3,75 hodiny denne;
* pracovná doba od 7.30 hod do 11.15 hod, prípadne podľa potreby prevádzky múzea aj cez víkend a popoludní;
* pracovný pomer na dobu určitú do 31.12.2025 s možnosťou predĺženia.

**Termín nástupu:** 1. 4. 2025, prípadne dohodou.

**Základná zložka mzdy:**

* **420,00 € brutto podľa** platných platových taríf a v súlade so zákonom č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.
* **Možnosť osobného ohodnotenia.**

**Osobnostné predpoklady a zručnosti:**

* Ukončené stredoškolské vzdelanie;
* Remeselná a technická zručnosť;
* Priestorové a vizuálne videnie, kreativita;
* Samostatnosť pri výkone prác;
* Zodpovednosť, spoľahlivosť, precíznosť;
* Flexibilita, odolnosť proti stresu;
* Fyzická zdatnosť;
* Bezúhonnosť, čistý výpis registra trestov;
* Ovládanie PC – Word, Excel, Power Point;
* Vodičský preukaz skupiny B.

**Náplň práce :**

 - Vykonáva opravy menšieho rozsahu v exteriéri a interiéri múzea - vodoinštalačné,

 elektroinštalačné, zámočnícke, stolárske práce;

 - Nakupuje materiál k oprave a údržbe;

 - Pravidelne vykonáva údržbu technológií, kontrolné činnosti, odstraňovanie drobných

 vád;

 - Sprevádza servisných technikou pri pravidelných servisoch a revíziách technológií,

 vrátane vykurovacích systémov;

 - Vykonáva činnosti súvisiace s vykurovaním - kontroluje kotle a radiátory, reguluje

 teplotu;

 - Priamo sa podieľa na technickej realizácii podujatí, napríklad realizácii drobných

 stavebných a maliarskych prác;

 - Každodenne kontroluje vnútorné a vonkajšie priestory múzea;

 - Vykonáva práce pri udržiavaní priestoru v okolí budovy múzea – kosenie dvora, očista

 chodníkov;

 - Vypomáha v konzervátorskej dielni a v nevyhnutných prípadoch vypomáha upratovačke;

 - Vykonáva práce spojené s nosením, nakladaním a vykladaním materiálu a zbierkových

 predmetov;

 - Vykonáva údržbu a ošetrovanie jednotlivých častí a dielov služobného vozidla, bežné

 čistenie interiéru a exteriéru vozidla;

 - Vykonáva ostatné práce podľa pokynov riaditeľa.

**Požadované doklady:**

* žiadosť o prijatie do zamestnania s telefónnym kontaktom a emailovým kontaktom
* profesijný životopis
* doklady o vzdelaní
* doklad o praxi
* čestné vyhlásenie o bezúhonnosti
* súhlas uchádzača so spracúvaním osobných údajov na účely výberového konania v zmysle zákona č. 18/2018 Z.z o ochrane osobných údajov a o zmene a doplnení niektorých zákonov.

Žiadosť s potrebnými dokladmi posielajte v uzatvorenej obálke zreteľne označenej **„VÝBEROVÉ KONANIE“ - TECHNIK VÝSTAV, SPRÁVY A ÚDRŽBY MÚZEA** na adresu múzea, doručte osobne na podateľňu alebo pošlite mailom v termíne **do 17. 3. 2025 do 12.00 hod.**

**Adresa:**

Tribečské múzeum v Topoľčanoch

Krušovská 291/1

955 01 Topoľčany

**e-mail:**personalistka@tribecskemuzeum.sk

**Zamestnávateľ si vyhradzuje právo pozvať na výberové konanie vybraných uchádzačov a odpovedať týmto uchádzačom.**Vybraní uchádzači budú kontaktovaní mailom alebo telefonicky a pozvaní na osobný pohovor, ktorý sa uskutoční **24. 3. 2025**. Termín pohovoru je nemenný.

Zamestnávateľ rozhodne o obsadení voľného pracovného miesta na základe posúdenia vhodnosti jednotlivých uchádzačov z hľadiska ich znalostí a schopností na výkon práce vo verejnom záujme. O výsledku výberového konania budú uchádzači oboznámení písomne.